CELEX: 32010D0331
Language: et
Date: 2010-06-14 00:00:00
Title: 2010/331/: Komisjoni otsus, 14. juuni 2010 , millega antakse luba raud(III)naatrium-EDTA turuleviimiseks toidu uuendkoostisosana vastavalt Euroopa Parlamendi ja nõukogu määrusele (EÜ) nr 258/97 (teatavaks tehtud numbri K(2010) 3729 all)

15.6.2010   
            
            
               ET
            
            
               Euroopa Liidu Teataja
            
            
               L 149/16
            
         KOMISJONI OTSUS,
   14. juuni 2010,
   millega antakse luba raud(III)naatrium-EDTA turuleviimiseks toidu uuendkoostisosana vastavalt Euroopa Parlamendi ja nõukogu määrusele (EÜ) nr 258/97
   (teatavaks tehtud numbri K(2010) 3729 all)
   (Ainult saksakeelne tekst on autentne)
   (2010/331/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 27. jaanuari 1997. aasta määrust (EÜ) nr 258/97 uuendtoidu ja toidu uuendkoostisosade kohta, (1) eriti selle artiklit 7,
   ning arvestades järgmist:
   
               (1)
            
            
               Äriühing Akzo Nobel Chemicals GmbH esitas 4. septembril 2006. aastal Ühendkuningriigi pädevale asutusele taotluse viia toidu uuendkoostisosana turule raud(III)naatrium-EDTA.
            
         
               (2)
            
            
               Ühendkuningriigi pädev toiduhindamisasutus esitas 11. septembril 2006 esmase hindamisaruande. Kõnealuses aruandes tegi ta järelduse, et on vaja täiendavat hindamist.
            
         
               (3)
            
            
               Komisjon teatas kõikidele liikmesriikidele kõnealusest taotlusest 27. novembril 2006. Euroopa Toiduohutusametil paluti 22. detsembril 2006 teha täiendav hindamine.
            
         
               (4)
            
            
               Toidu lisaainete ja toidule lisatavate toitaineallikate teaduskomisjon võttis komisjoni palvel 26. novembril 2009 vastu arvamuse raud(III)naatrium-EDTA ohutuse kohta. Oma arvamuses jõudis EFSA seisukohale, et EDTA (etüleendiamiintetraäädikhape) on ohutu, kui selle päevane tarbimine jääb allapoole 1,9 mg/kg kehamassi kohta.
            
         
               (5)
            
            
               Komisjoni 13. oktoobri 2009. aasta määruses (EÜ) nr 953/2009 eriotstarbeliste toitainete kohta, mida võib lisada eritoidule (2), Euroopa Parlamendi ja nõukogu 10. juuni 2002. aasta direktiivis 2002/46/EÜ toidulisandeid käsitlevate liikmesriikide õigusaktide ühtlustamise kohta (3) ja/või Euroopa Parlamendi ja nõukogu 20. detsembri 2006. aasta määruses (EÜ) nr 1925/2006 vitamiinide, mineraaltoitainete ja teatud muude ainete toidule lisamise kohta (4) on sätestatud vitamiinide, mineraaltoitainete ja muude ainete toidus kasutamise kord. Raud(III)naatrium-EDTAd tuleks lubada kasutada ilma, et see piiraks nimetatud õigusaktide kohaldamist. Käesoleva otsuse II lisas sätestatud piirmäärad kehtivad ainult EDTA kohta ilma, et see piiraks mis tahes selliste piirmäärade kohaldamist, mis on kehtestatud raua toidule lisamise suhtes. Teadusliku hindamise alusel on kindlaks tehtud, et raud(III)naatrium-EDTA vastab määruse (EÜ) nr 258/97 artikli 3 lõikes 1 sätestatud kriteeriumidele.
            
         
               (6)
            
            
               Selleks et tagada, et lapsed ei ületaks EDTA lubatud päevast tarbitavat kogust, tuleks sätestada toidule lisatava EDTA piirmäärad.
            
         
               (7)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Lubatakse raua allikana kasutatava ja I lisas esitatud kirjeldusele vastava raud(III)naatrium-EDTA turuleviimine liidus toidu uuendkoostisosana ilma, et see piiraks määruse (EÜ) nr 953/2009, direktiivi 2002/46/EÜ ja/või määruse (EÜ) nr 1925/2006 kohaldamist.
   Raud(III)naatrium-EDTA (väljendatuna veevaba EDTAna) toidus kasutamise piirmäär on sätestatud II lisas.
   Artikkel 2
   Nimetus, mis kantakse käesoleva otsusega lubatud toidu uuendkoostisosa sisaldava toiduaine märgisele, on „raud(III)naatrium-EDTA”.
   Artikkel 3
   Käesolev otsus on adresseeritud äriühingule Akzo Nobel Chemicals GmbH, Kreuzauer Strasse 46, D – 52355 Düren, Saksamaa,
   
      Brüssel, 14. juuni 2010
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 43, 14.2.1997, lk 1.
   
      (2)  ELT L 269, 14.10.2009, lk 9.
   
      (3)  EÜT L 183, 12.7.2002, lk 51.
   
      (4)  ELT L 404, 30.12.2006, lk 26.
   
      I LISA
      
         Raud(III)naatrium-EDTA andmed
      
      KAUBA KIRJELDUS
      Raud(III)naatrium-EDTA (etüleendiamiintetraäädikhappe raud(III)naatriumkompleks) on lõhnatu, kollast kuni pruuni värvi sõre pulber, mille keemiline puhtus on üle 99 massiprotsent. Vees lahustub hästi.
      
                  CASi nr
               
               
                  :
               
               
                  18154-32–0 (CAS veevaba vorm 15708-41–5)
               
            
                  Keemiline valem
               
               
                  :
               
               
                  C10H12FeN2NaO8 * 3H2O
               
            
                  Struktuurivalem
               
               
                  :
               
               
                  
                     
               
            
                  Raud(III)naatrium-EDTA keemilised omadused ilma, et see piiraks määruse (EÜ) nr 953/2009, direktiivi 2002/46/EÜ ja/või määruse (EÜ) nr 1925/2006 kohaldamist
               
            
                  1 % lahuse pH
               
               
                  3,5–5,5
               
            
                  Raud
               
               
                  12,5–13,5 %
               
            
                  Naatrium
               
               
                  5,5 %
               
            
                  Vesi
               
               
                  12,8 %
               
            
                  Orgaaniline aine (CHNO)
               
               
                  68,4 %
               
            
                  Etüleendiamiintetraäädikhape
               
               
                  65,5–70,5 %
               
            
                  Vees lahustumatud ained
               
               
                  mitte üle 0,1 %
               
            
                  Nitrilotriäädikhape
               
               
                  mitte üle 0,1 %
               
            
   
      II LISA
      
         Raud(III)naatrium-EDTA piirmäärad (väljendatuna veevaba EDTAna)
      
      
                  Toidulisandid (kooskõlas direktiiviga 2002/46/EÜ)
               
               
                  lapsed: 18 mg päevadoosi kohta vastavalt tootja soovitusele
               
            
                  täiskasvanud: 75 mg päevadoosi kohta vastavalt tootja soovitusele
               
            
                  Eritoit (kooskõlas määrusega (EÜ) nr 953/2009)
               
               
                  12 mg EDTAd 100 g valmistoidu kohta
               
            
                  Rikastatud toit (kooskõlas määrusega (EÜ) nr 1925/2006)
               
               
                  12 mg EDTAd 100 g valmistoidu kohta